CELEX: 62012TN0031
Language: el
Date: 2012-01-23 00:00:00
Title: Υπόθεση T-31/12: Προσφυγή της 23ης Ιανουαρίου 2012 — Région Poitou-Charentes κατά Επιτροπής

14.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/16
            
         Προσφυγή της 23ης Ιανουαρίου 2012 — Région Poitou-Charentes κατά Επιτροπής
   (Υπόθεση T-31/12)
   2012/C 109/37
   Γλώσσα διαδικασίας: η η γαλλική
   
      Διάδικοι
   
   
      Προσφεύγουσα: Région Poitou-Charentes (Poitiers, Γαλλία) (εκπρόσωπος: J. Capiaux, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 18 Νοεμβρίου 2011 απόφαση της Ευρωπαϊκής Επιτροπής να μην περατώσει το πρόγραμμα κοινοτικής πρωτοβουλίας INTERREG III B «Ατλαντικός χώρος» 2000/2006 (CCI 2001 RG 16 0 PC 006).
            
         
      Λόγοι ακυρώσεως και κύρια επιχειρήματα
   
   Προς στήριξη του ως άνω αιτήματος, η προσφεύγουσα προβάλλει πέντε λόγους.
   
               1)
            
            
               Πρώτον, ότι η απόφαση της Επιτροπής υπήρξε παράτυπη, στο μέτρο που δεν ήταν δυνατό να δικαιολογηθεί εξουσιοδότηση υπογραφής προς το πρόσωπο το οποίο υπέγραψε την προσβαλλόμενη πράξη.
            
         
               2)
            
            
               Δεύτερον, ότι συντρέχει περίπτωση παραβάσεως ουσιώδους τύπου, καθόσον η Επιτροπή δεν τήρησε τις επιτακτικές προθεσμίες που προβλέπει το άρθρο 37, παράγραφος 1, του κανονισμού 1260/1999 (1) όσον αφορά την αιτιολόγηση της εκτιμήσεώς της ότι η τελική έκθεση της προσφεύγουσας δεν ήταν ικανοποιητική.
            
         
               3)
            
            
               Τρίτον, ότι η Επιτροπή υπέπεσε σε πλάνη περί το δίκαιο, καθόσον:
               
                           —
                        
                        
                           προσήψε στην προσφεύγουσα ότι δεν τήρησε τους κανόνες σχετικά με την έγκριση της τελικής εκθέσεως, ενώ ο κανονισμός της επιτροπής παρακολουθήσεως του προγράμματος προέβλεπε σύστημα σιωπηρής εγκρίσεως της εν λόγω εκθέσεως μετά το πέρας δέκα ημερών, και
                        
                     
                           —
                        
                        
                           επισήμανε ότι η έκθεση της προσφεύγουσας έπρεπε να έχει συνταχθεί στην αγγλική γλώσσα, μολονότι δεν υφίστατο οποιοσδήποτε κανόνας που να ορίζει ως προϋπόθεση του κύρους μιας εκθέσεως την κατάρτισή της σε άλλη γλώσσα, πλην της γλώσσας της αρχής διαχειρίσεως (η οποία ήταν εν προκειμένω η γαλλική).
                        
                     
         
               4)
            
            
               Τέταρτον, ότι η Επιτροπή δεν αιτιολόγησε την προσβαλλόμενη απόφαση.
            
         
               5)
            
            
               Πέμπτον, ότι η Επιτροπή υπέπεσε σε κατάχρηση εξουσίας, καθόσον έλαβε υπόψη έναν λόγο εκ φύσεως ξένο προς το ευρωπαϊκό συμφέρον για να μην περατώσει το επίμαχο πρόγραμμα πρωτοβουλίας.
            
         
      (1)  Κανονισμός (ΕΚ) 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά Ταμεία (ΕΕ L 161, σ. 1).